[{"text_idx": "#000000", "text": "CartrefCroeso i\u2019ch ro\u0302l newyddGweithio gyda chymunedauEich rolauCefnogaeth i gynghorwyrGweld pob Pwnc"}, {"text_idx": "#000001", "text": "\u2302 \u2192 Gweithio gyda chymunedau"}, {"text_idx": "#000002", "text": "Mae llawer o gynghorwyr yn ymgeisio am y swydd gan eu bod eisiau gwneud gwahaniaeth yn eu cymuned, unioni problem leol neu roi rhywbeth yn o\u0302l i\u2019r gymuned sydd wedi\u2019u cefnogi nhw. Er y byddwch chi\u2019n treulio amser yng nghyfarfodydd y cyngor, byddwch yn treulio llawer o amser yn eich cymunedau, yn siarad a gweithio gyda\u2019r cyhoedd a grwpiau cymunedol."}, {"text_idx": "#000004", "text": "I gynghorydd unigol, gall bod yn arweinydd cymunedol olygu sawl peth:"}, {"text_idx": "#000005", "text": "Sicrhau bod barn pobl leol yn cael ei hystyried wrth lunio polisi\u0308au a gwneud penderfyniadau. Bydd hyn yn cynnwys gofalu bod pawb yn cael dweud eu dweud, nid yn unig y rhai sydd fwyaf swnllyd. Bydd hefyd angen i chi siarad a\u0302\u2019r rhai sy\u2019n anodd eu cyrraedd neu wedi datgysylltu.Gofalu bod y cyngor yn ymwybodol o anghenion pobl yn eich cymuned. Bydd angen i chi wybod beth mae pawb yn eich cymuned ei angen, nid y rhai sy\u2019n dweud wrthoch chi yn unig.Galluogi eich cymuned i\u2019w chefnogi ei hun. Trefnu pobl i weithredu, rhannu gwybodaeth neu ddatblygu sgiliau fel y gallant fod yn llai dibynnol ar y cyngor.Galluogi\u2019r cyngor a phobl leol i gydweithio i gyflawni pethau. Mae hyn weithiau yn cael ei alw\u2019n gyd-gynhyrchu ac mae\u2019n seiliedig ar ddarparu gwasanaethau mewn modd teg a chytbwys.Annog cydweithio rhwng ac o fewn cymunedau ac ar draws cynghorau, os mai dyna\u2019r ffordd orau o weithio.Mynegi pryderon lleol a gweithio gydag eraill i fynd i\u2019r afael a\u0302 materion lleol fel digartrefedd, parcio, sbwriel a throsedd."}, {"text_idx": "#000009", "text": "Mae\u2019r problemau a\u2019r materion mae pobl leol yn eu codi a\u0302 chynghorwyr fel arfer yn cael eu galw\u2019n \u2018waith achos\u2019."}, {"text_idx": "#000010", "text": "Bydd eich gwaith achos yn dod o: sgyrsiau wyneb yn wyneb neu ar-lein, y cyfryngau cymdeithasol, llythyrau, galwadau ffo\u0302n a negeseuon e-bost, cymorthfeydd, sesiynau cyngor a galw heibio pobl a gweithgarwch gwleidyddol arall."}, {"text_idx": "#000018", "text": "Cyfathrebu a\u2019r cyfryngauMaterion a heriau i gynghorauCyllid a rheoli arianGweithio gyda swyddogionCynllunio, Perfformiad ac Adrodd CorfforaetholCefnogaeth i gynghorwyr"}]